EkBass/fiwiki-20250220-pages-articles huggingface dataset:
Beechcraft King Air

Beechcraft King Air on yhdysvaltalainen, kahdella potkuriturbiinimoottorilla varustettu liike- ja matkustajalentokone, jonka Beechcraft suunnitteli 1960-luvun alkupuolella ja jota nykyisin valmistaa Hawker Beechcraft -yhtiö. Useimmat versiot on varustettu Pratt & Whitney Canada PT6 -moottoreilla. == Versiot == === Model 65-90 King Air === Model 65-90 oli ensimmäinen King Air -malli, ja sen toimitukset alkoivat vuonna 1964. === A100 King Air === A100 oli seuraava, pidennetty ja siipien kärkiväliltään isompi malli, joka lensi ensilentonsa vuonna 1969. Sen toimitukset alkoivat vuonna 1971. === Tekniset tiedot === === B100 King Air === B100 oli suorituskykyisempi versio A100-konetyypistä. B100:ssa voimanlähteenä oli tehokkaammat Garrett TPE331-6-252B -moottorit (2 kpl), joiden teho oli 533 kW (725 hv). === U-21 Ute === U-21 oli sotilaskäyttöön suunnattu versio King Air -koneesta. === 200 Super King Air === Model 200 Super King Air -mallissa on Model 100 -versioon verrattuna suurempi siipien kärkiväli, suurempi polttoainetankki sekä pyrstö on T-mallinen tavanomaisen mallin sijasta. Sen kiitoratavaatimus on vain 600 metriä. 200 Super King Air -konetyyppi lensi ensilentonsa 27 lokakuuta 1972 ja sen toimitukset alkoivat vuonna 1974. === Tekniset tiedot === === B200 Super King Air === B200 esiteltiin 1980-luvun alkupuolella. Siinä on 200 Super King Air -tyyppiin verrattuna pidempi toimintasäde ja hiukan parempi suorituskyky uudemman moottorin ansiosta. === Tekniset tiedot === === C-12 Huron === C-12 Huron on Beechcraft 200 Super King Air -konetyypistä Yhdysvaltain maavoimille muunneltu kone, joita on useita eri versioita: C-12A, C-12C, C-12D ja RU-21J armeijalle, UC-12B ja UC-12F merivoimille, C-12A, C-12E ja C-12F ilmavoimille ja RC-12D sekä RC-12H tiedustelukäyttöön. === King Air 350i === King Air 350i on uusin King Air -versio. === Tekniset tiedot === == Lähteet == * * * * * Luokka:Yhdysvaltalaiset matkustajalentokoneet King Air
Pentti Riitahaara

Pentti Riitahaara (s. 17. lokakuuta 1945 Tampere) on suomalainen jääkiekkoilija. Hän pelasi SM-sarjassa vuosina 1964–1968 ja voitti yhden Suomen-mestaruuden.Jääkiekkokirja 2006–2007, s. 317 Riitahaara edusti SM- sarjaurallaan Rosenlewin Urheilijat -38:aa ja Porin Ässiä. Hän pelasi SM- sarjassa yhteensä 62 ottelua, joissa hänen tehopisteensä olivat 6 + 0 = 6 ja jäähymääränsä 46 minuuttia. Hän voitti Suomen-mestaruuden RU-38:n joukkueessa vuonna 1967.Suuri Jääkiekkoteos 1, s. 288 Riitahaara on Porin Jääkiekkoerotuomarit ry:n perustajajäsen.http://www.porinjaakiekkoerotuomarit.fi/Historia.htm == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset jääkiekkotuomarit Luokka:Vuonna 1945 syntyneet Luokka:Elävät henkilöt
Kari Sillanpää

Kari Väinö Sillanpää (26. tammikuuta 1946 – 20. syyskuuta 1976) oli suomalainen jääkiekkoilija. Hän pelasi SM-sarjassa vuosina 1964–1968 ja voitti yhden Suomen-mestaruuden.Jääkiekkokirja 2006–2007, s. 320 Sillanpää edusti SM- sarjaurallaan Turun Palloseuraa, Rosenlewin Urheilijat -38:aa ja Tampereen Tapparaa. Hän pelasi SM-sarjassa yhteensä 67 ottelua, joissa hänen tehopisteensä olivat 6 + 4 = 10 ja jäähymääränsä 40 minuuttia. Hän voitti Suomen-mestaruuden RU-38:n joukkueessa vuonna 1967.Suuri Jääkiekkoteos 1, s. 289 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1946 syntyneet Luokka:Vuonna 1976 kuolleet
Tapani Suominen (jääkiekkoilija)

Tapani Suominen (s. 24. marraskuuta 1943 Pori) on suomalainen jääkiekkoilija. Hän pelasi maalivahtina SM-sarjassa vuosina 1961–1967 ja voitti yhden Suomen- mestaruuden.Jääkiekkokirja 2006–2007, s. 332 Suominen edusti SM-sarjaurallaan Porin Karhuja ja Rosenlewin Urheilijat -38:aa. Hänelle kertyi uran aikana 78 SM-sarjaottelua ja niissä 14 jäähyminuuttia. Hän voitti Suomen-mestaruuden RU-38:n joukkueessa vuonna 1967.Suuri Jääkiekkoteos 1, s. 289 == Lähteet == * * === Viitteet === Luokka:Suomalaiset jääkiekkomaalivahdit Luokka:Vuonna 1943 syntyneet Luokka:Elävät henkilöt
Kunnian obeliski

thumb|200px|Kunnian obeliski thumb|200px|Kunnian obeliskin ikuinen liekki Kunnian obeliski () on monumentti Toljattin kaupungissa, Samaran alueella Venäjällä. Monumentti on rakennettu suuren isänmaallisen sodan sankareille. Kunnian obeliski valmistui vuonna 1958. Vuonna 1975 monumentti restauroitiin ja monumenttiin lisättiin pronssilaattoja. Vuonna 1978 ikuinen liekki lisättiin monumentin eteen. == Katso myös == * Sankarikaupunki * Sosialistinen realismi * Voitonpylväs Luokka:Muistopylväät Luokka:Samaran alue Luokka:Venäjän patsaat ja veistokset Luokka:Obeliskit Luokka:Venäjän muistomerkit
Timo Mäkelä (jääkiekkoilija)

Timo Mäkelä (s. 31. toukokuuta 1943 Pori) on suomalainen jääkiekkoilija. Hän pelasi SM-sarjassa vuosina 1964–1967 ja voitti yhden Suomen- mestaruuden.Jääkiekkokirja 2006–2007, s. 312 Mäkelä edusti koko SM-sarjauransa Rosenlewin Urheilijat -38:aa. Hän pelasi SM-sarjassa yhteensä 60 ottelua, joissa hänen tehopisteensä olivat 13 + 6 = 19 ja jäähymääränsä 20 minuuttia. Hän voitti Suomen-mestaruuden vuonna 1967.Suuri Jääkiekkoteos 1, s. 287 Hän pelasi myös jalkapalloa Mestaruussarjassa vuonna 1968 Ässien riveissä. Mäkelä pelasi kaikki joukkueen 22 ottelua tehden niissä neljä maalia. Porilaista jalkapallohistoriikkia 1960-1979 == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset jalkapalloilijat Luokka:Vuonna 1943 syntyneet Luokka:Elävät henkilöt
Raimo Tuli

Raimo Tuli (30. marraskuuta 1941 Tampere – 9. maaliskuuta 2013 Luvia) oli suomalainen jääkiekkoilija ja jalkapalloilija. Hän edusti jääkiekon SM- sarjassa Rosenlewin Urheilijoita vuosina 1964–1967. Tuli pelasi yhteensä 60 ottelua, joissa hänen tehopisteensä olivat 10+15=25 ja jäähymääränsä 27 minuuttia.Jääkiekkokirja 2006–2007, s. 323 Hän voitti Suomen mestaruuden vuonna 1967.Suuri Jääkiekkoteos 1, s. 289 Jalkapallossa Tuli pelasi Porin Ässien joukkueessa Mestaruussarjaa vuosina 1968–1969.Porilaista futishistoriikkia. Viitattu 24.3.2013. Alemmilla sarjatasoilla hän edusti Ässien lisäksi Tampereen Kisatovereita, RU-38:aa ja Porin Palloseuraa. == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset jalkapalloilijat Luokka:Vuonna 1941 syntyneet Luokka:Vuonna 2013 kuolleet
Heikki Veräväinen

Heikki Veräväinen (s. 19. toukokuuta 1945 Tampere) on suomalainen jääkiekkoilija. Hän pelasi SM-sarjassa vuosina 1964–1967 ja voitti yhden Suomen-mestaruuden.Jääkiekkokirja 2006–2007, s. 325 Veräväinen edusti koko SM- sarjauransa Rosenlewin Urheilijat -38:aa. Hän pelasi SM-sarjassa yhteensä 46 ottelua, joissa hänen tehopisteensä olivat 8 + 1 = 9 ja jäähymääränsä 10 minuuttia. Hän voitti Suomen-mestaruuden vuonna 1967.Suuri Jääkiekkoteos 1, s. 289 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1945 syntyneet Luokka:Elävät henkilöt
Pesäkoisa

Pesäkoisa (Aphomia sociella) on koisaperhosiin kuuluva pienehkö, ja yleinen perhoslaji. == Koko ja ulkonäkö == Pesäkoisa on olemukseltaan pitkänomainen, sukupuolidimorfinen perhoslaji. Koiraan etusiivet ovat pohjaväriltään kellertävänvalkoiset, ja niiden kärkiosa on siiven puolenvälin tienoolta lähtien ruskea. Ruskean värin sävy ja määrä vaihtelevat yksilöittäin, ja joillakin yksilöillä siivessä voi näkyä myös kaksi terävästi mutkittelevaa, ruskeaa poikkiviirua. Siiven etureunassa voi olla mustaa väriä. Naaraan etusiivet ovat kauttaaltaan tuhkanharmaat, mutta niidenkin sävy vaihtelee. Siiven keskiosassa on selvästi erottuva, pyöreä, musta laikku, ja joskus myös naaraan siivissä erottuu kaksi tummempaa poikkijuovaa. Molemmilla sukupuolilla etusiiven ulkoreunassa on rivi pieniä mustia täpliä ja takasiivet ovat vaaleat, kärkeä kohti tummuvat.http://ukmoths.org.uk/show.php?id=1331http://www.lepiforum.de/cgi- bin/lepiwiki.pl?Aphomia_Sociellahttp://www.leps.it/indexjs.htm?SpeciesPages/AphomSocie.htm Siipiväli 23-38 mm.http://www2.nrm.se/en/svenska_fjarilar/a/aphomia_sociella.html == Levinneisyys ja lentoaika == Pesäkoisa on alkujaan eurooppalainen laji, joka on levinnyt ihmisen mukana vieraslajiksi muillekin mantereille. Suomessa sitä tavataan yleisenä maan etelä- ja keskiosissa. Aikuiset perhoset lentävät kesäkuusta elokuuhun.http://www.insects.fi/Lepidoptera/Pyralidae/Aphomia/sociella/Aphomia%20sociella.htm == Elinympäristö ja elintavat == Pesäkoisa on yöllä ja hämärässä lentävä perhonen, jota usein tapaa päivällä lepäämässä seinillä ulkovalojen luona. Toukka elää erityisesti eri ampiaislajien, mutta myös mehiläisten ja kimalaisten pesissä. Se on pesäloinen, joka käyttää ravinnokseen pesään kertynyttä orgaanista jätettä, mehiläisvahaa, isäntälajin ravintovarastoja ja jopa isäntäpistiäisen toukkia. Toukat elävät pesässä kehräämänsä lujan silkin suojassa ja voivat runsaina esiintyessään tuhota suuren osan pesän kennostoista.http://www.jstor.org/pss/25010152 == Lähteet == == Aiheesta muualla == *Laji.fi: Pesäkoisa (Aphomia sociella) *Suomen Perhoset: Pesäkoisa *Ötökkätieto: Pesäkoisa (Aphomia sociella) *Die Hummelnestmotte *BugGuide.net *Pherobase: Semiochemicals of Aphomia sociella, the Bee moth Luokka:Koisat
Kalevi Rassa

Kalevi Toimi Juhani Rassa (3. helmikuuta 1936 Loimaa – 24. lokakuuta 1963 Ruotsi) oli suomalainen jääkiekkohyökkääjä, joka edusti Tampereen Ilvestä vuosina 1953–1962 ja voitti neljä Suomen-mestaruutta. ”Kille” pelasi kahdeksan A-, kaksi B-, ja neljä nuorten maaottelua sekä oli mukana Squaw Valleyn olympialaisissa 1960.Jääkiekkokirja 2006–2007, s. 317Jääkiekkokirja 2006–2007, s. 230Suuri Jääkiekkoteos 1, 288Jääkiekkokirja 2006–2007, s. 208Leinonen, Kimmo: Koulukadun Sankarit, Tampereen jääkiekkoilun historia 1928-1965. APALI, 2014. ISBN 978-952-5877-38-0. (s. 200) Rassa muutti kaudeksi 1963–1964 Ruotsiin Kiirunaan. Siellä hänen oli tarkoitus toimia Kiruna IFK:n pelaajavalmentajana. Rassa kuoli 24. lokakuuta 1963 Jällivaaran sairaalassa. Hän oli saanut kallonmurtuman muutama päivä aikaisemmin auto-onnettomuudessa. Kauden 1962–1963 Rassa oli pelannut RU-38:n riveissä Suomensarjaa tehden kymmenessä ottelussa 21 maalia voittaen joukkueen pistepörssin. Jääkiekkoilun ohella Rassa voitti pyöräilyssä nuorten SM-hopeaa Tampereen Pyöräpojissa neljän kilometrin joukkueajossa ja pelasi jalkapalloa Ilves-Kissojen juniorijoukkueessa. == Tilastot == Kausi Sarja Seura O M S P R 1953–1954 SM- sarja Ilves 7 4 1 5 0 1955–1956 SM-sarja Ilves 10 6 3 9 4 1956–1957 SM-sarja Ilves 8 4 4 8 2 1957–1958 SM-sarja Ilves 11 11 9 20 2 1958–1959 SM-sarja Ilves 18 7 4 11 6 1959–1960 SM-sarja Ilves 18 17 17 34 18 1960–1961 SM-sarja Ilves 18 12 7 19 8 1961–1962 SM-sarja Ilves 18 6 11 17 23 1962–1963 Suomensarja RU-38 10 21 8 29 6 YHT. (SMS) 108 67 56 123 63 * 4 Suomen-mestaruutta (1957, 1958, 1960, 1962) * 1 Suomen Cup -mestaruus (1958) * 4 hattutemppua SM- sarjassa * RU-38:n pistepörssin voittaja (1962–1963) == Lähteet == * * === Viitteet === Luokka:Suomalaiset jääkiekkoilijat Luokka:Liikenneonnettomuudessa kuolleet Luokka:Vuonna 1936 syntyneet Luokka:Vuonna 1963 kuolleet
Jaakko Jaskari

Jaakko Jaskari (s. 16. huhtikuuta 1943 Karstula) on suomalainen entinen jääkiekkohyökkääjä. Hän pelasi SM-sarjassa vuosina 1960–1968 ja voitti kaksi Suomen-mestaruutta.Jääkiekkokirja 2006–2007, s. 301 Jaskari edusti SM- sarjaurallaan kuuden kauden ajan Tampereen Ilvestä, sekä yhden kauden Porin Karhuja ja Porin Ässiä. Hän pelasi SM-sarjassa yhteensä 142 ottelua, joissa hänen tehopisteensä olivat 37 + 35 = 72 ja jäähymääränsä 80 minuuttia. Hän voitti Suomen-mestaruuden Ilveksen joukkueessa vuosina 1962 ja 1966Suuri Jääkiekkoteos 1, 286 sekä saavutti lisäksi yhden SM-hopean ja kaksi SM- pronssia. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1943 syntyneet Luokka:Elävät henkilöt
Suomen huumausainelaki

Suomen huumausainelakia (, ) sovelletaan huumeiden ja niiden valmistuksessa käytettävien aineiden valvontaan. Huumausainelaissa myös huumeen puhdistus on huumeen valmistusta. Huumelaissa mainitaan huumeiden yleiskieltäminen. Huumausaineen valmistusta on kaikki muu, millä huumetta saadaan aikaan, paitsi oopiumin, kokanlehtien, kannabiksen tai kannabishartsin erottelu niiden tuottokasveista. Viranomaiset tai tieteelliset tutkimuslaitokset saavat käsitellä huumeita tutkimuksissa tai huumeiden käytön ehkäisytyössä Lääkealan turvallisuus- ja kehittämiskeskus Fimean luvalla.Huumausainelupien hakeminen – usein kysyttyjä kysymyksiä Lääkealan turvallisuus- ja kehittämiskeskus FimeaHuumausainelupahakemuksen yhteydessä toimitettavat lisäselvitykset Lääkealan turvallisuus- ja kehittämiskeskus FimeaHuumausainelaki 2 luku Luvanvarainen toiminta Finlex. Ajantasainen lainsäädäntö. == Katso myös == * Huumausainerikos Suomessa * Huumeiden historia Suomessa * Luettelo YK:n yleissopimusten mukaisista huumausaineista ==Lähteet == * Muutokset huumausainelakiin * Muutokset valtioneuvoston asetukseen huumausaineina pidettävistä aineista, valmisteista ja kasveista * Fimean luokittelupäätökset === Viitteet === ==Aiheesta muualla== * Huumelainsäädännön kehitys Neuvoa- antavat. THL huumausainelaki Luokka:Päihdepolitiikka
Ilkka Halme

Ilkka Uolevi Halme (4. maaliskuuta 1943 Tampere – 17. joulukuuta 1986 Tampere) oli suomalainen jääkiekkoilija.Urheilumme Kasvot Osa 3, Halme, Ilkka Uolevi, sivu 365, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjassa vuosina 1962–1968 ja voitti yhden Suomen-mestaruuden.Jääkiekkokirja 2006–2007, s. 298 Halme edusti SM-sarjaurallaan Tampereen Ilvestä ja Oulun Kärppiä. Hän pelasi SM-sarjassa yhteensä 83 ottelua, joissa hänen tehopisteensä olivat 25 + 14 = 39 ja jäähymääränsä 68 minuuttia. Hän voitti Suomen-mestaruuden Ilveksen joukkueessa vuonna 1966Suuri Jääkiekkoteos 1, 285 sekä saavutti lisäksi yhden SM-hopean ja kaksi SM-pronssia. Halme sai Hämeen piirin mestaruuksia jääkiekossa, jalka-, pesä- ja koripallossa ja toimi Ilveksen juniorivalmentajana. Halme oli ammatiltaan autonkuljettaja. Hänen kotikuntansa oli Tampere. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1943 syntyneet Luokka:Vuonna 1986 kuolleet
Pentti Uotila

Pentti Uotila (s. 19. helmikuuta 1945 Tampere) on suomalainen jääkiekkoilija. Hän pelasi SM-sarjassa vuosina 1962–1968 ja voitti yhden Suomen- mestaruuden.Jääkiekkokirja 2006–2007, s. 324 Uotila edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 101 ottelua, joissa hänen tehopisteensä olivat 31 + 20 = 51 ja jäähymääränsä 26 minuuttia. Hän voitti Suomen-mestaruuden Ilveksen joukkueessa vuonna 1966Suuri Jääkiekkoteos 1, 289 sekä saavutti lisäksi kaksi SM-hopeaa ja kaksi SM-pronssia. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1945 syntyneet Luokka:Elävät henkilöt
Florence Ezeh

Florence Ezeh (s. 29. joulukuuta 1977 Lomé) on togolainen yleisurheilija, joka kilpailee moukarinheitossa. Hän edusti Ranskaa joulukuuhun 2005 asti. Ezeh osallistui MM-kisoihin ensimmäistä kertaa Sevillassa 1999. Hän oli tuolloin finaalin kuudestoista heitettyään tuloksen 60,74 metriä. Ezeh sijoittui Edmontonin MM-kisoissa 2001 seitsemänneksi tuloksellaan 65,88 metriä ja oli neljäs EM-kisoissa 2002 ennätyksellään 68,03. Hän osallistui ranskalaisena vielä Pariisin MM-kotikisoihin 2003, mutta putosi siellä jo karsinnassa. Ezeh on kilpaillut Togon väreissä vuoden 2005 loppupuolelta lähtien. Hän pitää hallussaan maan ennätystä tuloksellaan 60,97 metriä, jonka hän heitti Pariisissa 2006. Ezeh voitti hopeaa Afrikan kisoista 2007, vaikka jäi kilpailussa kolmanneksi, sillä alun perin toiseksi sijoittunut Nigerian Funke Adeoye kärähti dopingista ja hänet hylättiin. Hän uusi hopeamitalinsa seuraavan vuoden Afrikan-mestaruuskilpailuissa ja sai Afrikan- mestaruuskisoista pronssia vuonna 2010. Ezeh on osallistunut MM-kisoihin Togon edustajana kerran, Berliinissä 2009. Hän sai tuolloin tuloksen 59,76 eikä päässyt loppukilpailuun saakka. == Lähteet == Luokka:Togolaiset moukarinheittäjät Luokka:Ranskalaiset moukarinheittäjät Luokka:Vuonna 1977 syntyneet Luokka:Elävät henkilöt
Pekka Lehtolainen

Pekka Lehtolainen (s. 21. toukokuuta 1941 Akaa) on suomalainen jääkiekkoilija. Hän pelasi SM-sarjassa vuosina 1960–1968 ja voitti yhden Suomen- mestaruuden.Jääkiekkokirja 2006–2007, s. 308 Lehtolainen edusti SM- sarjaurallaan kolmea tamperelaisseuraa, Ilvestä, KooVee:ta ja Tapparaa. Hän pelasi SM-sarjassa yhteensä 106 ottelua, joissa hänen tehopisteensä olivat 18 + 13 = 31 ja jäähymääränsä 68 minuuttia. Hän voitti Suomen-mestaruuden Ilveksen joukkueessa vuonna 1962Suuri Jääkiekkoteos 1, 287 sekä saavutti lisäksi kaksi SM-pronssia. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1941 syntyneet Luokka:Elävät henkilöt
Kultsi, suurensin kakaran

Kultsi, suurensin kakaran (Honey, I Blew Up the Kid) on vuonna 1992 ensi- iltansa saanut komediaelokuva, joka on jatko-osa vuoden 1989 elokuvalle Kulti, kutistin kakarat. Elokuvan ohjasi Randal Kleiser ja sen julkaisi Walt Disney Pictures. Elokuvan pääosassa näyttelevät Rick Moranis, Marcia Strassman, Robert Oliveri ja Amy O'Neill, jotka uusivat roolinsa Wayne, Diane, Amy ja Nick Szalinskina. Uutena tulokkaana elokuvassa nähdään Keri Russell, joka näyttelee Mandya, Nickin rakkauden kohdetta ja lapsenvahtia Szalinskin perheen 2-vuotiaalle lapselle Adamille, joka altistuu vahingossa Waynen uudelle keksinnölle, kasvaen vähitellen valtaviin mittoihin. Elokuvaa seurasi vielä yksi jatko-osa, tällä kertaa vuonna 1997 suoraan videolle julkaistu elokuva Kulti, kutistin meidät. Elokuvia seurasi myös vuosina 1997–2000 esitetty televisiosarja nimeltä Honey, I Shrunk the Kids: The TV Show. == Näyttelijät == Näyttelijä Rooli Rick Moranis Wayne Szalinski Marcia Strassman Diane Szalinski Robert Oliveri Nick Szalinski John Shea Dr. Charles Hendrickson Lloyd Bridges Clifford Sterling Keri Russell Mandy Park Amy O'Neill Amy Szalinski Ron Canada Marshall Brooks Joshua Shalikar Adam Szalinski Daniel Shalikar Adam Szalinski Gregory Sierra Terence Wheeler Michael Milhoan Kapteeni Ed Myerson Leslie Neale Constance Winters == Vastaanotto == === Lipputulot === Elokuva sai ensi-iltansa Yhdysvalloissa 17. heinäkuuta 1992 2 492 teatterissa, joka oli noin kaksi kertaa enemmän kuin ensimmäinen elokuva. Elokuva oli lippukassan ykkönen avausviikonloppuna, jolloin se tuotti 11 083 318 yhdysvaltain dollaria. Elokuva tuotti yhteensä Yhdysvalloissa 58 662 452 dollaria. === Kritiikki === Elokuva on saanut yleisesti ottaen vaihtelevia arvioita. Rotten Tomatoes -verkkosivusto antoi elokuvalle 44-prosenttisesti hyväksytyn arvosanan perustuen 16 arvosteluun. Washington Postin kirjoittajat Desson Thompson ja Hal Hinson luonnehtivat elokuvaa yhdeksi vitsiksi. Chicago Timesin elokuvakriitikko Roger Ebert piti elokuvasarjan ensimmäistä osaa parempana. == Lähteet == == Aiheesta muualla == === Arvostelut === * * Luokka:Vuoden 1992 yhdysvaltalaiset elokuvat Luokka:Yhdysvaltalaiset komediaelokuvat Luokka:Disneyn elokuvat Luokka:Randal Kleiserin ohjaamat elokuvat
Veikko Ukkonen

Veikko Einari Ukkonen (9. heinäkuuta 1941 Ylöjärvi – 8. helmikuuta 2022 Nakkila)Kuolinilmoitus. Satakunnan Kansa 8.3.2022, s. B11. oli suomalainen jääkiekkopuolustaja ja -erotuomari.Jääkiekkokirja 2006–2007, s. 324Urheilumme kasvot (s. 492) ”Veksi” Ukkonen pelasi SM-sarjassa vuosina 1960–1968 edustaen Tampereen Ilvestä ja Porin Ässiä. Hän voitti Ilveksessä yhden Suomen- mestaruuden ja hopean sekä kaksi pronssia. Hän pelasi yhteensä 83 ottelua, joissa hänen tehopisteensä olivat 3 + 10 = 13 ja jäähymääränsä 26 minuuttia. Ukkonen lisäksi pelasi yhden B-maaottelun vuonna 1961 ja osallistui Ässien joukkueessa Euroopan cup -otteluihin kaudella 1967–1968.Suuri Jääkiekkoteos 1, s. 289 Peliuransa jälkeen Ukkonen toimi erotuomarina. Hän tuomitsi 176 SM- ottelua ja kolme maaottelua.Pelimiehiä, tulisieluja (s. 151) Ukkonen oli Porin Jääkiekkoerotuomarit ry:n perustajajäsen.http://www.porinjaakiekkoerotuomarit.fi/Historia.htm == Lähteet == * * * Raevuori, Antero & Honkavaara, Aarne: Pelimiehiä, tulisieluja – Tampereen Ilves 50 vuotta. Ilves ry, 1981. ISBN 951-99 323-7-2. * Rantala, Risto, Siukonen, Markku, Tukiainen, Seppo (vast. toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973 === Viitteet === Luokka:Suomalaiset jääkiekkoilijat Luokka:Suomalaiset jääkiekkotuomarit Luokka:Vuonna 1941 syntyneet Luokka:Vuonna 2022 kuolleet
Kaspars Gorkšs

Kaspars Gorkšs (s. 6. marraskuuta 1981) on latvialainen jalkapalloilija, joka pelaa Readingissa puolustajan paikalla. Hän kuuluu myös Latvian maajoukkueeseen. ==Ura== Riiassa syntynyt Gorkšs aloitti uransa kotimaassaan FK Audassa, jossa hän teki 77 ottelussa 9 maalia. Viikon pituisen koejakson jälkeen hän siirtyi Ruotsin Allsvenskanissa pelaavaan Östers IF:ään joulukuussa 2002. Hän siirtyi toiseen ruotsalaisseuraan Assyriska Föreningeniin vuonna 2005. Hän palasi Latviaan vuonna 2006 ja teki sopimuksen FK Ventspilsin kanssa. ja teki viisi maalia kaudella 2006 auttamalla seuran Virslīgan mestaruuten. Gorkšs siirtyi Blackpooliin tammikuussa 2007 Hänet nimettiin elokuussa 2007 mestaruussarjan viikon joukkueeseen. Hän ensimmäiset maalinsa Blackpoolille liigacupin toisella kierroksella Derby Countya vastaan. Lokakuussa 2007 hänet nimettiin jälleen viikon tähdistökentälliseen. Toukokuussa 2008 hän teki Blackpool käytti sopimuksen option ja jatkoi Gorkšsin sopimusta vuodella. Kauden jälkeen häntä huhuiltiin moniin englantilaiseen seuroihin. Heinäkuussa 2008 hän siirtyi Queens Park Rangersiin. Hän teki ensimmäisen maalinsa Rangersille marraskuussa 2009 Sheffield Wednesdayta vastaan. Syyskuussa 2010 Gorkšs teki kaksivuotisen jatkosopimuksen seuran kanssa. Kauden 2010–2011 päätteeksi QPR nousi Englannin valioliigaan. Elokuussa 2011 Gorkšs siirtyi kuitenkin Readingiin, joka nousi niin ikään valioliigaan kauden 2011–2012 päätteeksi. == Lähteet == * * === Viitteet === Luokka:Latvialaiset jalkapalloilijat Luokka:Vuonna 1981 syntyneet Luokka:Elävät henkilöt
Dai-heiwa kinentō

Dai-heiwa kinentō (, ”suurrauhan rukoustorni”) on torni Osakan prefektuurissa Tondabayashin kaupungissa Japanissa. Tornin virallinen nimi on Chōshūha bankoku sensō giseisha irei dai-heiwa kinentō (, ”uskontojen rajat ylittävä maailman sotien uhrien sielujen muiston suurrauhan rukoustorni”). Torni on 180 metriä korkea valkoinen rakennus, jonka rakennutti Japanin uususkontoihin kuuluva PL Kyōdan vuonna 1970. == Aiheesta muualla == * 超宗派万国戦争犠牲者慰霊大平和祈念塔 Luokka:Japanin tornit Luokka:Osakan prefektuurin rakennukset ja rakennelmat
Gather the Faithful

__NOTOC__ Gather the Faithful on suomalaisen power metal -yhtye Cain’s Offeringin debyyttialbumi. Albumilla soittavat laulaja Timo Kotipelto Stratovariuksesta, Sonata Arctican entinen kitaristi Jani Liimatainen, basisti Jukka Koskinen Wintersun-yhtyeestä, Jani Hurula rummuissa ja Mikko Härkin (ex- Sonata Arctica) kosketinsoittimissa. Albumin tyyli on yhdistelmä nopeatempoista power metallia ja mahtipontista sinfonista metallia. Albumi debytoi Suomen virallisen listan sijalla 20. == Kappaleet == Kaikki sävellykset ja sanoitukset Jani Liimatainen # # # # # # # # # # # == Kokoonpano == * Timo Kotipelto – laulu * Jani Liimatainen – kitara, kosketinsoittimet, ohjelmointi, taustalaulu, kuorolaulu * Jukka Koskinen – basso * Jani Hurula – rummut * Mikko Härkin – kosketinsoittimet === Vierailevat muusikot === * Janne Hurme – kuorolaulu * Antti Railio – taustalaulu, kuorolaulu * Petri Aho – taustalaulu, kuorolaulu == Arvostelut == * Imperiumi.net: 9–/10Imperiumi.net: Levyarvio * The Metal Crypt: 5+/5The Metal Crypt: Album review * Soundi: CAIN’S OFFERING: Gather The Faithfull Viitattu 24.8.2022. == Lähteet == Luokka:Vuoden 2009 esikoisalbumit Luokka:Suomalaiset power metal -albumit
Tuhkakeltasiipi

Tuhkakeltasiipi (Eilema griseolum) on siilikkäisiin kuuluva yöperhoslaji. == Koko ja ulkonäkö == Tuhkakeltasiiven siivet ovat selvästi muita keltasiipilajeja leveämmät ja pyöreämmät. Siipien pohjaväri on ruskeanharmaa, ja etusiiven tyvestä siiven etureunaa pitkin on lyhyt, likaisenkeltainen raita. Siipien alapinnalla ei ole tummaa kehnää. Takasiivet ovat etusiipiä vaaleamman harmaat. Pää ja takaruumiin kärki ovat kellertävät, mutta muuten ruumis on harmaa. Tuntosarvet ovat tummanruskeat. Siipiväli on 30-34 mm.http://www2.nrm.se/en/svenska_fjarilar/e/eilema_griseola.htmlhttp://www.ukmoths.org.uk/show.php?bf=2044 Lajista tunnetaan kellanharmaa värimuoto f. stramineola. Toukka on täysikasvuisena 25-28 mm pitkä. Se on väriltään musta ja selkäpuolella on pareittain oransseja täpliä.http://www.kolumbus.fi/~kr5298/lnel/a/eilgrise.htm == Levinneisyys ja lentoaika == Tuhkakeltasiipeä tavataan Pohjois-Espanjasta Keski-Euroopan poikki Baltiaan ja edelleen Venäjän läpi aina Japaniin saakka. Suomessa tuhkakeltasiipi on eteläinen laji, jota tavataan lounaisrannikolta Pohjois-Savoon ulottuvalla alueella. Perhoset lentävät heinä- elokuussa.http://www.insects.fi/Lepidoptera/Arctiidae/Eilema/griseolum/Eilema%20griseolum.htm == Elinympäristö ja elintavat == Lajia tavataan paikoittaisesti kosteissa lehti- ja sekametsissä. Perhonen on yöaktiivinen ja lähtee liikkeelle yleensä vasta lähellä keskiyötä. Molemmat sukupuolet lentävät kirkkaiden valojen luokse. Päivällä perhosia voi joskus tavata kukilta.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 348–350 Naaras munii 100 munaa parin kymmenen munan ryhmissä kasveille tai kaarnanrakoihin. Toukka talvehtii keskenkasvuisena ja on täysikasvuinen kesäkuun alkupuoliskolla. Kotelo on kotelokopan ympäröimä ja sijaitsee kaarnalla tai jäkälikössä. == Ravintokasvi == Toukka käyttää ravinnokseen jäkäliä. == Lähteet == Luokka:Siilikkäät
Malta Memorial

Malta Memorial (suom. ' Maltan muistomerkki') on sotamuistomerkki Vallettan kaupungissa Maltassa. Muistomerkki on rakennettu lentäjille jotka kuolivat toisessa maailmansodassa. Monumentti on tehty marmorista, kullasta ja pronssista. Monumentti on 15 metriä korkea ja patsaan kultainen kotka on 2,4 metriä korkea. ==Aiheesta muualla== * The Malta Memorial at Floriana Luokka:Muistopylväät Luokka:Vallettan rakennukset ja rakennelmat
Nahkakeltasiipi

Nahkakeltasiipi (Eilema depressum) on yleinen, siilikkäisiin kuuluva yöperhoslaji. == Koko ja ulkonäkö == Nahkakeltasiipi on sukupuolidimorfinen laji, eli koiraat ja naaraat ovat erinäköisiä. Koiraan etusiivet ja ruumis ovat likaisenkeltaiset ja siiven etureunassa on kirkkaamman keltaista väriä. Siiven kärki on jokseenkin suora. Naaraan etusiivet ovat harmaanruskeat ja siiven etureunan keltainen viiru ulottuu lähes tasapaksuna siiven kärkeen asti. Siiven kärki on muodostaa terävän kulman. Takasiivet ovat molemmilla sukupuolilla harmaat. Molemmissa siipipareissa siiven ulkosyrjän ripset ovat keltaiset. Koiraalta tunnetaan värimuoto, jonka etusiivet ovat tummemman harmaat kuin naaraalla, mutta siiven etureunassa on keltaista väriä vain tyviosassa. Siipiväli 25-34 mm.Svenska fjärilar UK Moths Naaraan voi sekoittaa harmokeltasiipeen (Eilema lurideolum) tai lyijykeltasiipeen (Eilema complaneum), mutta eroaa näistä harmaiden takasiipiensä vuoksi. Toukka on tummanharmaa ja sen selkäpuolella on harmaanvalkoinen, mustatäpläinen, leveä selkäjuova. Täysikasvuinen toukka on 22-25 mm pitkä.kuva toukasta == Levinneisyys ja lentoaika == Nahkakeltasiipeä tavataan koko Euroopassa pohjoisimpia osia lukuun ottamatta.Norges sommerfugler Suomessa levinneisyys ulottuu Keski-Suomen pohjoisosiin. Lentoaika on yhtenä sukupolvena heinäkuun puolivälistä elokuun lopulle.Perhoswiki == Elinympäristö ja elintavat == Nahkakeltasiipi viihtyy sekä metsissä että avoimemmilla paikoilla, mutta erityisesti se suosii vanhoja havumetsiä, usein kuusikoita. Esiintymisalueellaan se on yleinen mutta paikoittainen. Perhoset lentävät illalla, pimeän tulosta keskiyöhön ja molemmat sukupuolet tulevat valolle.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 348–350 Toukat elävät piilottelevaa elämää, ja niitä tavataan harvoin luonnossa. Toukka elää syöden havupuiden rungoilla kasvavia jäkäliä, avoimilla paikoilla se syö myös maajäkäliä. Toukka talvehtii ja koteloituu alkukesästä ruskean kotelokopan sisään kaarnanrakoon tai jäkälien sekaan. == Ravintokasvi == Muiden keltasiipien tapaan toukka elää syöden jäkäliä. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Siilikkäät
Dietyylitryptamiini

Dietyylitryptamiini (DET) eli N,N-dietyylitryptamiini on tryptamiineihin kuuluva psykedeelinen hallusinogeeni. Aine kuuluu tryptamiineihin, joihin kuuluvia päihteitä ovat myös esimerkiksi joidenkin taikasienien sisältämä psilosybiini, sekä dimetyylitryptamiini (DMT). == Annostus ja vaikutukset == Erowid-sivun mukaan tyypillinen annos on 40-60 mg poltettuna/vaporisoituna. Täydet vaikutukset ilmenevät 2-5 minuutissa annoksen vaporisoinnista. Syötynä tyypillinen annos on 50-100 mg. Täydet vaikutukset ilmenevät 40-90 minuutissa ja kestävät 2-4 tuntia. == Lainsäädäntö == DET on Suomessa luokiteltu laittomaksi huumausaineeksi. == Katso myös == * Di-isopropyylitryptamiini * Dimetyylitryptamiini * Dipropyylitryptamiini * 2C * NBOMe * Psykedeeliset fenetyyliamiinit * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid-portaali * TiHKAL-kirja osoitteessa Erowid * isomerdesign.com * PubChem: N,N-diethyltryptamine * DrugBank: Diethyltryptamine * DET:n ja DMT:n synteesi Luokka:Psykedeeliset tryptamiinit
Planeettainväliset avaruuslennot

Planeettainväliset avaruuslennot ovat tulevaisuudessa mahdollisesti toteutuvia avaruuslentoja Aurinkokunnan planeettojen välillä. Vielä 1950-luvulla oletettiin, että 2000-luvulla avaruusmatkailu olisi arkipäivää ja avaruudessa olisi kaupunkeja sekä tukikohtia Kuussa.Allt om vetenskap: Den annorlunda framtiden Viitattu 13.11.2014. Miehitetty Mars-lento on ollut suunnitelmissa kauan. Nasalla on kyllä projektina saada ihmisiä Marsiin tavalla tai toisella, mutta optimististen arvioiden mukaan se tapahtuisi aikaisintaan 2030. Tieteiskirjallisuudessa on esitetty vaihtoehtona myös avaruuteen kulkevat hissit, mutta niitä ei ole käytännössä voitu vielä rakentaa, sillä riittävän kestäviä materiaaleja toimimaan hissiä nostavana köytenä ei ole.Huffington Post: Space Elevators On Hold At Least Until Stronger Materials Are Available, Experts Say Viitattu 13.11.2104. == Katso myös == * Maankaltaistaminen * Mars- lento * Marsin asuttaminen * Titanin asuttaminen * Hohmannin siirtorata ==Lähteet== Luokka:Avaruuslennot
Dimetoksiamfetamiini

Dimetoksiamfetamiini (DMA) on amfetamiineihin kuuluva huumausaine. Amfetamiinit ovat laaja stimulanttien huumeluokka. Dimetoksiamfetamiini on Suomessa luokiteltu laittomaksi huumeeksihttp://www.finlex.fi/fi/laki/alkup/1996/19960704. ==Lähteet== Luokka:Amfetamiinit
Ruckenkreuz

Ruckenkreuz () on Blaubeurenin kaupungissa Baden-Württembergin osavaltiossa Saksassa sijaitseva sotamuistomerkki. Muistomerkki on 8,4 metriä korkea ja 2,8 metriä leveä valkoinen risti. Muistomerkki on rakennettu ensimmäisessä maailmansodassa kuolleiden muistoksi. Ruckenkreuz-sotamuistomerkki valmistui vuonna 1926. Luokka:Alb-Donau-Kreis Luokka:Baden-Württembergin rakennukset ja rakennelmat Luokka:Saksan muistomerkit de:Blaubeuren#Kultur und Sehenswürdigkeiten
Sounds of Decay

Sounds of Decay on metalliyhtye Katatonian EP, joka julkaistiin vuonna 1997. Se on Katatonian julkaisuista ainoa, jolla Jonas Renkse ei laula, ja ensimmäinen, jota ei ole äänitetty Dan Swanön Unisound-studiossa. EP:n kansikuva esittää Jumalan itsemurhaa ja on otettu elokuvasta Begotten. Katatonian levy-yhtiön Avantgarde Musicin johtaja ehdotti kuvan käyttöä yhtyeen jäsenille. ==Nauhoittaminen== Sounds of Decay äänitettiin Sunlight- studiossa kahdesti, sillä yhtye oli tyytymätön ensimmäiseen versioon. Anders Nyströmin mukaan jäsenet riitelivät keskenään ja olivat krapulassa äänitysten aikana, minkä vuoksi soitto kuulosti amatöörimäiseltä. Muutamaa viikkoa myöhemmin Katatonia palasi studioon ja äänitti EP:n uudelleen.http://www.ultimatemetal.com/forum/5331744-post58.html Kuten Brave Murder Daylla, Sounds of Decayn lauluosuuksista vastasi Mikael Åkerfeldt. Hän on kertonut myös pitävänsä EP:n ensimmäisestä versiosta enemmän sen raa'an äänimaailman vuoksi. Katatonia äänitti ensimmäisessä sessiossa myös kappaleen nimeltä "Untrue". Sitä ei kuitenkaan äänitetty uudelleen, eikä julkaistu EP:llä. Kappale löytyy kuitenkin Katatonian kokoelmalevyltä Brave Yester Days. ==Kappaleet== Sävellykset: Katatonia # # # ==Jäsenet== *Jonas Renkse – rummut *Blakkheim (Anders Nyström) – kitara *Fredrik Norrman – kitara, basso *Mikael Åkerfeldt – murinalaulu (sessiojäsen) ==Lähteet== == Aiheesta muualla == * * Luokka:Vuoden 1997 EP:t Luokka:Katatonian albumit
Pilkkusiipi

Pilkkusiipi (Setina irrorella) on siilikkäisiin kuuluva pienehkö perhoslaji. Suomen kansallisessa uhanalaisarvioinnissa 2010 se on luokiteltu silmälläpidettäväksi (NT)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.. == Koko ja ulkonäkö == Etusiivet ovat likaisenoranssit ja niissä on kolme siiven poikki menevää riviä musta täpliä. Takasiivet ovat vaaleamman keltaiset ja niiden kärkiosassa saattaa erottua muutama tumma täplä. Perhosen ruumis on oranssinkeltaisia päätä, niskaa ja takaruumiin kärkiosaa lukuun ottamatta musta. Siipiväli vaihtelee 22-35 millimetrin välillä ja koiraat ovat selvästi naaraita kookkaampia.UK Moths Norges sommerfugler Pohjois-Ruotsin tunturiseudulla esiintyy muoto f. borealis, jonka täplät ovat himmeämpiä. Lisäksi siipien suomut harvemmassa, mikä tekee siivistä läpikuultavat.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0. s. 386–388. == Levinneisyys ja lentoaika == Pilkkusiipeä tavataan Pohjois-Espanjasta Itä- Siperiaan ulottuvalla vyöhykkeellä. Suomessa sen levinneisyys painottuu etelään, mutta hyvin paikallisia ja eristyneitä populaatioita tunnetaan pohjoisestakin. Aikuiset perhoset lentävät heinä-elokuussa.Perhoswiki == Elinympäristö ja elintavat == Pilkkusiipi elää lämpimillä ja kuivilla paikoilla. Sen esiintymät ovat yleensä hyvin paikallisia mutta esiintyessään laji on tavallisesti runsas eivätkä perhoset erityisemmin piilottele. Koiraat lentävät pääasiassa yöllä ja tulevat valolle, naaraat ovat sen sijaan päiväaktiivisia. Naaras munii noin 50 munaa, jotka se asettelee riveihin heinänkorsille. Toukka talvehtii ja koteloituu keväällä heinätuppojen tai kivikon sekaan. == Ravintokasvi == Toukka syö maassa ja kivien pinnalla kasvavia jäkäliä. == Lähteet == == Aiheesta muualla == * kuva toukasta * Bestimmungshilfe des Lepiforums * Moths and Butterflies of Europe and North Africa Luokka:Siilikkäät
Valentina Nazarova

Valentina Nazarova (s. 29. syyskuuta 1984 Ašgabat) on turkmenistanilainen yleisurheilija, joka kilpailee pikajuoksussa. Nazarova osallistui MM-kisoihin ensimmäistä kertaa Helsingissä 2005. Hän kilpaili tuolloin 100 metrillä, mutta putosi jo ensimmäisellä kierroksella. Nazarova ei päässyt samalla matkalla jatkoon myöskään Osakan kisoissa 2007, jolloin hän juoksi ajan 12,02 sekuntia. Nazarova karsiutui sadan metrin matkalla myös Pekingin olympialaisissa 2008, joissa hän oli alkueränsä kuudes. == Ennätykset == Lähde: IAAF * 100 m: 11,56 s (2008) * 60 m (sisäradat): 7,72 (2008) == Lähteet == Luokka:Turkmenistanilaiset pikajuoksijat Luokka:Vuonna 1984 syntyneet Luokka:Elävät henkilöt
Indianan yliopisto

Indianan yliopisto () on monesta kampusalueesta koostuva julkinen yliopisto Indianassa, Yhdysvalloissa. Kaikki kampukset mukaan lukien Indianan yliopistossa on yli 100 000 opiskelijaa. Yliopiston suurin kampus on Bloomingtonin kampus. thumb|Indiana University Northwest campus syksyllä. == Lähteet == == Aiheesta muualla == *Virallinen kotisivu Luokka:Indianan yliopistot ja korkeakoulut
Hard Luck Cafe

Hard Luck Cafe on Reijo Mäen kirjoittama romaani, osittain tulevaisuuden Turkuun sijoittuva antiutopia. Se on Vares-kirjasarjan 17. romaani. Sen päähenkilö on ikääntynyt bordellin lipunmyyjä, entinen yksityisetsivä Jussi Vares. == Juoni == Hard Luck Cafe kuvaa ympäristökatastrofien, sotien ja ääriliikkeiden heikentämää tulevaisuuden Eurooppaa. Romaanin keskeisenä miljöönä on Turun kaupunki, joka on osittain slummiutunut. Eri puolille kaupunkia on syntynyt kuljetuskonteista rakennettuja etnisiä slummikyliä: "Kupittaan puistossa ei ollut enää jälkeäkään sen entisaikaisesta vehreydestä tai runsaasta puustosta. Puisto oli nyt pelkkää mustalle kuralle tallattua tasaista konttikenttää."Mäki, Reijo 2006: Hard Luck Cafe, s. 53 Entinen yksityisetsivä, ikääntynyt Jussi Vares toimii Orikedon kaupunginosassa sijaitsevan bordellin lipunmyyjänä. Romaanin nimessä esiintyvä Hard Luck Cafe on entiseen Kakolan vankilaan perustetun sairaalan terminaalihoito-osaston yhteydessä toimiva karu kanttiini. Romaanin ensimmäistä viittä osaa sitovat yhteen saman poliittisen murhan hieman toisistaan poikkeavat silminnäkijäkuvaukset. Tämä poliittinen murha ja sen tekijän selvittäminen sekä eräät muut arkaluontoiset ja laittomat operaatiot sitovat keskeiset henkilöhahmot toisiinsa. Päähenkilö Jussi Vares tutustuu yhden yön suhteesta syntyneeseen poikaansa Matti Kalmariin, jota hän ei ole koskaan aikaisemmin tavannut. Vares auttaa sairasta ystäväänsä Hans Henri Landauta tämän valmistautuessa avustettuun itsemurhaansa. Kirjassa kuvataan eutanasiaan liittyvää kuvitteellista tapaa, lähtöjuhlia eli exitus-juhlia, joiden päätteeksi juhlan päähenkilölle annetaan juhlavieraiden läsnä ollessa tappava myrkkyannos. == Lähteet == == Aiheesta muualla == * Tuomo Karhu: Tulevaisuus turhuuksien Turussa. Turun sanomat 2.6.2006.. * Hannu Marttila: Vanha Vares, poika ja pojanpoika. Helsingin sanomat 6.6.2006. Luokka:Vuoden 2006 kirjat Luokka:Suomalaiset tieteisromaanit Luokka:Suomalaiset rikosromaanit Luokka:Reijo Mäen kirjoittamat kirjat
4-metyyliaminoreksi

4-metyyliaminoreksi on huumaava piristekemikaali. Se on metamfetamiinin kaltainen, mutta sillä on pitempi vaikutusaika. 4-metyyliaminoreksin kemiallinen kaava on C10H12N2O, moolimassa 176,215 g/mol ja CAS-numero 3568-94-3. 4-metyyliaminoreksi on Suomessa luokiteltu laittomaksi huumeeksi. ==Katso myös== * Luettelo YK:n yleissopimusten mukaisista huumeista == Aiheesta muualla == *PubChem: 4-methylaminorex *DrugBank: 4-Methylaminorex Luokka:Amiinit
Ibrahim Al-Matrooshi

Ibrahim Nasser Al-Matrooshi (s. 1. heinäkuuta 1970) on arabiemiirikuntalainen entinen yleisurheilija, joka kilpaili moniotteluissa. Al-Matrooshi osallistui olympialaisiin kerran, Barcelonassa 1992. Hän oli tuolloin kymmenottelun 27. saatuaan 6124 pistettä ja jätti taakseen vain yhden loppuun asti otelleen kilpailijan, Hondurasin Jorge Floresin. Al-Matrooshi teki vuonna 1994 Dohassa kymmenotteluennätyksensä 6596 ja voitti lajissa pronssia Aasian- mestaruuskilpailuissa 1995. == Lähteet == Luokka:Arabiemiraattilaiset yleisurheilun moniottelijat Luokka:Vuonna 1970 syntyneet Luokka:Elävät henkilöt
Khan Abdul Ghani Khan

Khan Abdul Ghani Khan (1914–1996; paštuksi:غني خان) on paštunkielinen runoilija, jota Ameer Hamza Shinwarin ohella yleisesti pidetään yhtenä 1900-luvun merkittävimmistä paštun kielellä kirjoittavista runoilijoista. Häntä verrataan runoilijoihin Khushal Khan Khattak ja Rahman Baba. Häntä kunnioitetaan myös prosaistina ja taiteilijana. Hänen isänsä on Khan Abdul Ghaffar Khan ja nuorempi veljensä Khan Abdul Wali Khan. Ghani Khan syntyi Hashtnagarissa Britannian hallitsemaan Intiaan kuuluvalla alueella, joka nykyisin on Pakistania. Pakistanin presidentti Muhammad Zia-ul-Haq myönsi hänelle arvostetun Sitara-i-Imtiaz-palkinnon hänen panoksestaan [paštun kieli|paštunkieliselle]] kirjallisuudelle.Khan Abdul Ghani Khan ==Lähteet== ==Aiheesta muualla== Luokka:Pakistanilaiset kirjailijat
4-metyylitioamfetamiini

4-metyylitioamfetamiini (4-MTA, "Flatliners") on muuntohuume, jonka David E. Nichols kehitti 1990-luvulla ryhmänsä kanssa Purduen yliopistossa. Se on ei- neurotoksinen hyvin valikoiva serotoniinin vapauttaja (). 4-metyylitioamfetamiini kehitettiin alun perin serotoniinin siirtäjäproteiinin laboratoriotutkimuksia varten. ==Farmakologia== 4-MTA on potentti monoamiinioksidaasi A (MAO-A) estäjä. Sen IC50 arvo MAO-A estolle on raportoitu olevan 250 nM. ==Laki== 4-MTA on listattu Suomessa valtioneuvoston asetuksessa huumausaineina pidettävistä aineista, valmisteista ja kasveista. ==Katso myös== * Luettelo YK:n yleissopimusten mukaisista huumeista ==Lähteet== == Aiheesta muualla == * Erowid: 4-MTA Luokka:Amfetamiinit Luokka:Propan-2-amiinit
DePaulin yliopisto

DePaulin yliopisto () on yksityinen tutkimusyliopisto Chicagossa, Illinoisissa. Yliopistossa on kaiken kaikkiaan yli 25 000 opiskelijaa ja se on nimetty Vincent de Paulin mukaan. Yliopiston urheilujoukkueet tunnetaan nimellä Blue Demons ja koulu kilpailee Big East Conferencessa. == Lähteet == == Aiheesta muualla == *Virallinen kotisivu Luokka:Chicagon yliopistot ja korkeakoulut Luokka:Yhdysvaltain katoliset yliopistot ja korkeakoulut
Nukleosididifosfaattikinaasi

Nukleosididifosfaattikinaasit ovat entsyymejä, jotka katalysoivat reversiibeliä fosfaattiryhmän siirtoa nukleosiditrifosfaatilta nukleosididifosfaatille, jolloin muodostuu uusi nukleosiditrifosfaatti ja uusi nukleosididifosfaatti. Entsyymit on aktiivisia sytoplasmassa ja mitokondrioissa. ==Toiminta== Nukleosididifosfaattikinaasit ovat rakenteeltaan oligomeereja ja eukaryoottien ja prokaryoottien entsyymit ovat rakenteeltaan hyvin samankaltaisia. Pienin toimiva entsyymi on dimeeri, mutta tyypillisesti bakteerien entsyymit ovat tetrameerejä ja eukaryoottien heksameerejä. Nukleosididifosfaattikinaasi hyväksyy substraateikseen monet eri riboosi- ja deoksiriboosifosfaatit. Affiniteeteissa on kuitenkin eroja ja voimakkaimmin entsyymeihin sitoutuvat guanosiininukleotidit ja heikoimmin sytidiinin sisältävät nukleotidit. Nisäkkäillä ATP:n konsentraatio soluissa on huomattavasti suurempi kuin muiden nukleotiditrifosfaattien ja ATP toimiikin yleensä fosfaattiryhmän luovuttajana. Prokaryooteilla tilanne on toinen ja yleinen luovuttaja on GTP. Nukleosididifosfaattikinaasi sitoutuu nukleosiditrifosfaattiin, jolloin sen aktiivisen kohdan histidiiniaminohappo fosforyloituu. Nukleosididifosfaatti vapautuu, jonka jälkeen fosforyloituneeseen entsyymiin liittyy nukleosididifosfaatti, jolle entsyymi siirtää fosfaattiryhmän. Kaksiarvoiset metalli-ionit, kuten magnesiumin, mangaanin, kalsiumin, koboltin ja sinkin ionit muodostavat komplekseja substraattien kanssa ja näin toimivat entsyymin aktivoijina. Tehokkain on magnesiumioni. Sekä substraattien että tuotteiden suuri konsentraatio inhiboi nukleosididifosfaattikinaasin toimintaa. ==Biologinen rooli== Nukleosididifosfaattikinaasi säätelee nukleosididifosfaattien ja -trifosfaattien välistä tasapainoa ja osallistuu niiden valmistamiseen niitä tarvittaessa. Muun muassa sitruunahappokierron yhteydessä entsyymi katalysoi ATP:n muodostumista GTP:stä ja ADP:stä. Entsyymillä on havaittu rooli myös etäpesäkkeiden synnyssä syövän yhteydessä. ==Lähteet== Luokka:Transferaasit
Alexandra Popp

Alexandra Popp (s. 6. huhtikuuta 1991 Witten) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa 121 maaottelua ja tehnyt 59 maalia syyskuun 2022 puoliväliin mennessä. Popp esiintyi ensimmäisen kerran Saksan maajoukkueessa 18-vuotiaana helmikuussa 2010. Hän pelasi MM-kilpailuissa vuosina 2011 ja 2015 ja teki jälkimmäisessä turnauksessa yhden maalin. Hän voitti olympiakultaa Rio de Janeiron olympialaisissa 2016. MM-kilpailuissa 2019 hän pelasi Saksan kapteenina kaikki viisi ottelua alusta loppuun ja teki maalin alkulohko-ottelussa Etelä-Afrikkaa vastaan sekä neljännesvälieräottelussa Nigeriaa vastaan. EM-kilpailuissa 2022 hän pelasi viisi ottelua ja teki kuusi maalia, millä hän oli turnauksen paras maalintekijä yhdessä englantilaisen Beth Meadin kanssa. Hän teki neljässä ensimmäisessä ottelussaan maalin kussakin ja välieräottelussa Ranskaa vastaan Saksan molemmat maalit. Hän saavutti hopeaa Saksan hävittyä Englannille loppuottelussa, josta hän oli loukkaantumisen vuoksi poissa. Popp valittiin turnauksen tähdistökentälliseen. Popp oli vuonna 2010 voittamassa alle 20-vuotiaiden maailmanmestaruutta ja hänet palkittiin turnauksen parhaana pelaajana ja parhaana maalintekijänä. Seuratasolla Popp edustaa VfL Wolfsburgia. Hänen aiempia seurojaan ovat FC Silschede, 1. FFC Recklinghausen ja FCR 2001 Duisburg. == Lähteet == * === Viitteet === Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1991 syntyneet Luokka:Elävät henkilöt
Pohjoisen enkeli

Pohjoisen enkeli () on Antony Gormleyn tekemä veistos, joka sijaitsee Gatesheadin kaupungissa Pohjois-Englannissa. Patsas on 20 metriä korkea ja 54 metriä leveä teräksinen enkeli. Pohjoisen enkeliä alettiin rakentaa vuonna 1994 ja se valmistui vuonna 1998. Veistos maksoi miljoona englannin puntaa. == Aiheesta muualla == == Lähteet == Luokka:Tyne ja Wearin rakennukset ja rakennelmat Luokka:Yhdistyneen kuningaskunnan patsaat ja veistokset
Sajóvámos

Sajóvámos on kylä Borsod-Abaúj-Zemplén läänissä Koillis-Unkarissa. Kylässä oli vuonna 2010 asukkaita 2 227 ja asuntoja 779. == Lähteet == Luokka:Unkarin kylät
Katso itään -politiikka

Intian vuonna 1991 käyttöön ottama katso itään -politiikka kuvastaa Intian politiikan strategista muutosta. Politiikka kehitettiin ja otettiin käyttöön pääministeri P. V. Narasimha Raon hallituskaudella. Raon seuraajat Atal Bihari Vajpayee ja Manmohan Singh ajoivat politiikka voimakkaasti. Intialainen journalisti Sunanda K. Datta-Ray on kirjoittanut katso itään -politiikkaa käsittelevän kirjan "Looking East to Look West: Lee Kuan Yew's Mission India". Datta-Rayn mukaan Rao kehitti politiikan ensimmäiseksi vaiheeksi strategiaa, jonka tavoitteena on edistää Yhdysvaltojen kanssa tapahtuvaa taloudellista ja turvallisuusyhteistyötä. Lopulta politiikasta kuitenkin tuli itsessään tavoite. Tämä oli pitkälti pääministerin mentorin Lee Kuan Yewin ansiota. Politiikan johtavana ajatuksena on, että Intian tulisi tehdä yhteistyötä Aasiassa sijaitsevien naapurimaidensa kanssa integroituakseen osaksi maailmaa. Intian tulevaisuus ja taloudellinen etu rakentuvat parhaiten itä- ja Kaakkois- Aasian maiden kanssa tehtävässä yhteistyössä. Katso itään on pyrkimys muodostaa syvempiä suhteita Intian itänaapureina olevien maiden kanssa. Osallistuminen Kaakkois-Aasian yhteistyöelimen ASEANin toimintaan on osoitus Intian näkemyksestä alueen merkityksestä maan kehitykselle. Intian pääministerin Manmohan Singhin mukaan katso itään -politiikka ei ole ainoastaan taloudellinen politiikka vaan myös strateginen muutos Intian näkemyksestä maailmaa kohtaan. luokka:Intian ulkopolitiikka
Benjamin Vulliamy

Benjamin Vulliamy (1747–1811) oli englantilainen kelloseppä. Hän seurasi ammatissa sveitsiläissyntyistä isäänsä. Benjamin Vulliamy pääsi kuningas Yrjö III:n suosioon ja sai vuonna 1773 nimityksen Kuninkaalliseksi kellojen hovihankkijaksi. Vulliamyn valmistama kello valittiin mittaamaan virallista Lontoon aikaa kuninkaallisessa observatoriossa, joka sijaitsi siihen aikaan Kew’ssa,The Prime Meridian and the The Regulator Clock Arcadian Times Tämän Vulliamyn tarkkuuskellon pyöräkoneisto oli ripustettu herkkien kuulalaakerien ja heinäsirkkamaisten tukirakenteen varaan, mikä vähensi voitelun tarvetta. Siinä käytettiin gridiron-heiluria, jonka pituus ei muuttunut lämpölaajenemisen takia, joten kello pysyi hyvin ajassa, vaikka observatorion lämpötila vaihteli.Benjamin Vulliamy's regulator clock, c.1780 Icons of Invention 2004, The Science Museum Vulliamy tuli kuuluisaksi takanreunuksella pidettävien koristeellisten kellojen valmistajana. Kellot koristeltiin posliinisin pienoispatsain, jotka valmistettiin Royal Crown Derbyn posliinitehtaalla.The Astronomy Clock by Benjamin Vullieamy Royal Crown Kellojen koristeosat tehtiin polttamattomasta posliinista. Niitä hankittiin moniin Englannin merkittäviin kartanoihin.Vulliamy Mantle Clock Derby Museum == Lähteet == Luokka:Brittiläiset liikemiehet Luokka:Kellosepät Luokka:Vuonna 1747 syntyneet Luokka:Vuonna 1811 kuolleet